 Timu hizo zilizokuwa na ushindani wa hali ya juu zilicheza kwa kukamiana, huku Jang’ombe Boys ikionekana kucheza chini ya kiwango tofauti na ilivyozoeleka.Katika mchezo huo, Black Sailor ndio iliyotangulia kupata bao la kuongoza katika dakika ya 16 kupitia kwa Abdulaziz Seif.Bao hilo ambalo liliwachanganya Boys lilifanikiwa kudumu hadi mapumziko hali ambayo iliwapelekea Jang’ombe Boys kuingia na nguvu mpya zilizowasababisha kuweza kusawazisha.Boys walifunga bao lao kupitia kwa Talib Ali Katika dakika mbili za nyongeza baada ya kukamilika kwa dakika 90. Ligi hiyo inatarajiwa kuendelea tena leo kwa mchezo mmoja utakaowakutanisha JKU na Miembeni.